ASL AFTERNOON TRADE – บล.เอเอสแอล
SET… มีแรงซื้อหนุนกลุ่ม Global play ติดตามการประช …
17 ธ.ค. 2562

SET… มีแรงซื้อหนุนกลุ่ม Global play ติดตามการประชุม กนง. พรุ่งนี้
ตลาดหุ้นไทยภาคเช้าปรับตัวขึ้นตามตลาดภูมิภาคจากบรรยากาศการซื้อขายที่ดีขึ้นภายหลังจากที่ตลาดหุ้นนิวยอร์กปิดบวกและทำนิวไฮเมื่อคืนที่ผ่านมา รวมทั้งการที่จีนและสหรัฐสามารถตกลงกันเกี่ยวกับข้อตกลงการค้าเฟสแรกได้ ซึ่งทำให้การปรับขึ้นภาษีสินค้าจีนงวดต่อไปของสหรัฐนั้นถูกระงับไป ทำให้กลุ่ม Global play วันนี้ปรับตัวขึ้นโดดเด่น ติดตามการประชุม กนง. คาดว่าจะคงอัตราดอกเบี้ยที่ 1.25% แต่ต้องดูว่ามีความเห็นเกี่ยวกับภาวะเศรษฐกิจในปีหน้าอย่างไร หากมีการประเมิน GDP ปี63 เติบโตต่ำกว่า 3% อาจเห็นการปรับลดอัตราดอกเบี้ยอีกครั้งในช่วงต้นปีหน้า
กลยุทธ์ – ดัชนีปิดภาคเช้าปรับตัวออกด้านข้างในลักษณะสร้างฐานราคา ระยะสั้นเน้นยืนแนวรับ 1,550 / 1,547 เป็นจุดพิจารณาไม่ควรต่ำกว่า เพื่อลดโมเมนตัมขาลง แนวต้าน 1,560 / 1,572
BBL
เก็งกำไรระยะสั้นเน้นยืน 153 เป็นจุดพิจารณา
ปิด 155.50
แนวรับ 153.00 / 151.50
แนวต้าน 158.00 / 160.50
Cut loss &lt; 151.50
แท่งเทียนปรับตัวขึ้นมองเป็นการ Rebound ระยะสั้นหลังปรับตัวลงแรงติดกันเป็นสัญญาณลบ หากระหว่างวันไม่สร้างจุดต่ำกว่าที่ 153.00 มองว่าความเสี่ยงของขาลงได้ลดลง แต่หากปรับตัวลงต่ำกว่ารอเล่นรอบใหม่ที่แนวรับ 151.50-150.00 แนวต้าน 158.00 / 160.50 ขณะที่ Slow Stoc. + RSI เริ่มชี้ขึ้นออกจากภาวะ oversold เริ่มเป็นสัญญาณบวก
AH
ลุ้นเกิด Golden cross เป็น buy sig.
ปิด 13.30
แนวรับ 13.00 / 12.40
แนวต้าน 13.50 / 14.00
Cut loss &lt; 12.40
แท่งเทียนปรับตัวขึ้นยืนเหนือ EMA10 วันได้มั่นคง พร้อมปริมารการซื้อขาย มีโอกาสเกิด golden cross เป็น buy sig. ปรับตัวขึ้นทดสอบแนวต้าน 13.50 / 14.00 ตามลำดับ ระยะสั้นเน้นยืนที่แนวรับ 13.00 / 12.40 ไม่ควรต่ำกว่า ขณที่ Slow Sto. + RSI ชี้ขึ้นเป็นบวกต่อแนวโน้ม
SELL SIGNAL ANAN
ปรับตัวลงตามขอบล่าง Bollinger Band
ปิด 2.54
แนวรับ 2.50 / 2.40
แนวต้าน 2.60
แท่งเทียนปรับตัวลงหลุดแนวรับขอบล่าง Bollinger Band ที่ 2.60 เป็นสัญญาณลบ ระยะสั้นยังคงมีโอกาสปรับตัวลงต่อเนื่อง เน้นยืนแนวรับที่ 2.50/2.40 ต่ำกว่าควรหลีกเลี่ยง ขณะที่ Slow Stoc. + RSI ชี้ลง ยืนยันสัญญาณลบ
TIME TO SWITCH
ก่อสร้าง
แนะนำ SWITCH กลุ่ม “ก่อสร้าง” เช่น STEC ITD UNIQ SEAFCO ภายหลังจากความล่าช้าในเรื่องของการจัดทำรายละเอียดงบประมาณรายจ่าย ประจำปีงบประมาณ พ.ศ.2563 ทำให้มองว่าในระหว่างนี้ยังไม่มีปัจจัยบวกใดที่จะทำให้ราคาปรับตัวขึ้นได้อย่างมีนัยสำคัญ
BANK
แนะนำการลงทุนมาเป็นกลุ่ม “BANK” ในระยะสั้น เช่น BBL KBANK SCB เนื่องจากราคาที่ปรับตัวลงมามากมองว่าสะท้อนปัจจัยลบไปบ้างแล้ว อย่างไรก็ดีการปรับตัวขึ้นในวันนี้ตอบรับความคาดหวังการคงอัตราดอกเบี้ยที่จะเป็นประโยชน์ต่อกลุ่มธนาคารขนาดใหญ่
 